**EURAN YHTEISKOULU**

**VALINNAISAINEOPAS**

**TULEVALLE YHDEKSÄSLUOKKALAISELLE**

**LUKUVUODELLE 2025-2026**



**Hyvät kahdeksasluokkalaiset ja heidän huoltajansa**

Euran yhteiskoulun kahdeksasluokkalaiset noudattavat seuraavaa opetussuunnitelmaan perustuvaa tuntijakoa:

- 8. luokalla on yhteisiä aineita 24 vuosiviikkotuntia ja valinnaisia aineita 6 vuosiviikkotuntia
- 9. luokalla on yhteisiä aineita 24 vuosiviikkotuntia ja valinnaisia aineita 5 vuosiviikkotuntia

Kahdeksannella luokalla alkaneista valinnaisaineista yhdeksännellä luokalla jatkuvat kahdeksi vuodeksi valitut valinnaisaineet. Sen sijaan vain kahdeksannelle luokalle valitun valinnaisaineen (3. palkki) opiskelu päättyy kahdeksannen luokan jälkeen. Tämän sijaan oppilas valitsee yhdeksännelle luokalle yhden vuosiviikkotunnin valinnaisainetta, joka esitellään tässä oppaassa.

Euran yhteiskoulun tuntijaon pohjana on valtioneuvoston hyväksymä kaikille yhteisten oppiaineiden vähimmäistuntimäärä. Yhdeksännellä luokalla opiskeltavat valinnaisaineet arvioidaan hyväksytty/hylätty -merkinnällä. Jos tällainen yhden kurssin valinnaisaine on osa kaikille yhteisen aineen opintoja, sen hyvä suorittaminen voi korottaa kyseisen aineen arvosanaa. Nämä valinnaisaineet on tässä oppaassa esitelty kyseisen kaikille yhteisen oppiaineen otsikon alla.

Valinnan tekeminen käydään oppilaiden kanssa koulussa läpi. Valinta tehdään Wilman lomakkeella huoltajatunnuksilla. Mikäli tarvitsette apua, opinto-ohjaaja auttaa valintalomakkeen täyttämisessä. Olettehan yhteydessä suoraan heihin. Wilman etusivulta saat tilattua uuden salasanan unohtuneen tilalle. Mikäli tunnuksia ei ole ollenkaan, ne saa koulun kansliasta.

Mikään valinnaisaine ei ole edellytys jatko-opinnoille.

Valinta sekä varavalinnat kannattaa harkita tarkkaan. Mikäli ainetta ei valita tarpeeksi, siitä ei muodosteta ryhmää ja silloin otetaan käyttöön varavalinnat. Ryhmien muodostamisen jälkeen valintoja ei vaihdeta.

Yhteystiedot:

kanslia, puh. 044 422 4752

Maria Kares, opo 8 D ja F, puh. 044 422 4774

Kristiina Laihonen, opo 8 A, B, C, E ja pienryhmä, puh. 044 422 4764

**YHDEKSÄNNEN LUOKAN YHDEN VUOSIVIIKKOTUNNIN VALINNAISAINEET**

**ENGLANTI**

**Englannin syventävä kurssi**

Kurssilla keskitytään laajentamaan jo aiemmin opittuja asioita. Syvennetään kielitaitoa sekä sanaston että kielioppirakenteiden osalta. Kurssilla valmistaudutaan jatko-opintoihin, ja se on tarkoitettu kielistä kiinnostuneille oppilaille.

**HISTORIA**

**(Sota)historia**

Kurssilla syvennytään erityisesti sotien historiaan viimeisen sadan vuoden aikana. Kurssiin kuuluvat mm. molempiin maailmansotiin syventyminen ja kurssin sisällössä otetaan huomioon oppilaiden toiveet.

**BIOLOGIA**

**Luontokurssi, monimuotoinen luonto**

Syvennytään Suomen luonnon monimuotoisuuteen ottaen huomioon erilaiset elinympäristöt ja niiden eliöstöt sekä luonnonsuojelulliset näkökulmat. Kurssiin sisältyy myös luonnon tarkkailu ja tutkimus sekä mahdollisimman paljon tunteja lähiluonnossa. Myös luontoretkeilyn perusteita käydään läpi. Sisältö voi muokkaantua oppilaiden kiinnostuksen mukaisesti.

Kurssilla vaaditaan aktiivista työskentelyotetta ja oppilaan oma innostus ja kiinnostus aiheisiin on merkittävässä roolissa. Käytössä ei ole oppikirjaa, vaan käytämme muita tietolähteitä.

**KOTITALOUS**

**Kokkaa ja kehity**

Kurssi antaa eväitä oman arjen hallintaan. Kurssilla valmistetaan nopeita ja edullisia arkiruokia, välipaloja ja leivonnaisia. Samalla opitaan hygieenistä ruoanvalmistusta ja puhtaanapitoa.

**KUVATAIDE**

**Maalauskurssi**

Tuotetaan kuvia erilaisilla maalausmateriaaleilla: akvarelli, guassi, akryylipohjainen ja öljypohjainen väri.

**KÄSITYÖ**

**Erätavaroiden valmistus**

Kurssilla valmistetaan yksi tai useampi esine, joita voi käyttää luonto- ja eräretkeilyssä, esim. kuksa, retkijakkara, uistin, jne....

**Vaateompelu**

Ommellaan vaate itselle tai jollekin muulle henkilölle. Syvennetään ja laajennetaan aiempina vuosina opittuja vaateompelun tietoja ja taitoja. Käytetään joustavia tai joustamattomia materiaaleja.

**LIIKUNTA**

**Liikunnan ohjauksen kurssi**

Ohjaatko tai haluaisitko ohjata joskus jotakin? Tältä kurssilta saat vinkkivitosia niin lentopallon, jalkapallon kuin minkä tahansa muun liikunnan ohjaamiseen. Liikuntaan liittyvä kesätyökin voi olla helpompi saada, kun olet kurssin opit saanut taskuusi. Kurssilla harjoitellaan ryhmän ohjaamiseen liittyviä asioita. Kurssin aikana voidaan ohjata esim. toisillemme liikuntatuokioita, välituntiliikuntaa, taukoliikuntaa, alakouluryhmien liikuntahetkiä tai erilaisia liikuntatempauksia ryhmän toiveiden mukaan.

**Mailapelit**

Kurssilla tutustutaan eri mailapeleihin (esim. tennis, sulkapallo, padel, pickle ball, squash) olosuhteet huomioiden mahdollisimman monipuolisesti. Kurssin aikana opetellaan mailapeleihin liittyviä taitoja, kuten liikkumista, välineenhallintaa ja pelin taktisia puolia. Kurssi sopii kaikille, jotka ovat kiinnostuneita tai pitävät mailapeleistä.

**MUSIIKKI**

**Laulukurssi**

Kerrataan ja syvennetään aiemmin opittuja musiikillisia tietoja ja taitoja monipuolisilla työtavoilla. Suunnitellaan ja järjestetään erilaisia esitystilanteita.

9. luokalla on mahdollista syventää musiikin teorian perustietoja.Tämä koskee lähinnä niitä oppilaita, jotka tarvitsevat musiikin teorian laajempaa hallintaa pyrkiessään jatko-opintoihin.

Laulettava materiaali valitaan ajankohtaisesta ja oppilaita kiinnostavasta laulustosta.

Luokkamusisoinnin yhteydessä käytetään pääasiassa populaarimusiikkia.

Oppilasta tutustutetaan myös kaksiääniseen laulamiseen.

Oppilailla on mahdollisuus itse vaikuttaa tunneilla laulettavaan laulustoon

**MATEMAATTISET AINEET**

**Fyke- labrakurssi**

Fysiikan ja kemian syventävä työkurssi. Keskitytään erilaisten tutkimusten ja harjoitustöiden tekemiseen. Harjoitellaan myös tulosten kirjaamista ja syvennetään samalla aiheeseen liittyvän teorian ymmärrystä.

**TERVEYSTIETO**

**Vahvistuva minä**

Kurssin sisältöä mm.
- kuka minä olen (juuret, nykyhetki)
- mitä minä haluan
- miten vahvistan itseäni henkisesti, fyysisesti ja sosiaalisesti
- terveellinen elämä
- onnellisuus
- hyvä itseluottamus
- miten kohtaan vastoinkäymisiä
- stressinhallinta

Kurssin sisältö vaihtelee oppilaiden toiveiden mukaan.

**YHTEISKUNTAOPPI**

**Oma talous**

Mitä raha on? Miten laskut maksetaan? Miten rahat saadaan riittämään? Miten sijoitetaan?Kurssilla tutustutaan rahaan ja mietitään fiksua rahankäyttöä. Kurssilla opetellaan myös sijoittamisen alkeita.

**ÄIDINKIELI**

**Ilmaisutaito**

Jos haluat innostua, heittäytyä, sanoa ”joo” toisten ideoille, improvisoida, suunnitella pieniä tai suuria esityksiä, leikkiä, hullutella ja olla välillä joku muu kuin sinä itse, ilmaisutaito on juuri sinua varten! Kurssilla tutustut ilmaisun perusteisiin erilaisin harjoituksin, kehität ryhmätyötaitojasi ja itsetuntemustasi. Riittää, että tulet tunneille avoimella mielellä, osallistut taitojesi mukaan sekä kuuntelet ja rohkaiset muita. Ilmaisutaito on kivaa yhdessä tekemistä!

**MUUT**

**Ohjelmointi**

Opetellaan ohjelmoinnin perusteita: erilaisia ehtorakenteita, toistolauseita ja grafiikkaa. Tavoitteena on oppia tekemään oma peli.

**Psykologia**

Tavoite: Oppia ymmärtämään ihmisen mielen toimintaa ja sen vaikutusta oppimiseen, ajatteluun, käytökseen, tunteisiin ja terveyteen. Oivaltaa ja oppia, mitä merkitsee ihminen psyko-fyysissosiaalisena kokonaisuutena. Perehtyä psykologian tieteenalojen näkökulmiin ja tutkimuskenttään.

Sisältö: Psykologian eri alojen peruskäsitteitä ja keskisimpiä sisältöjä (kognitiivinen psykologia, kehityspsykologia, sosiaalipsykologia, biologinen (neuro)psykologia, mielenterveyspsykologia). Opittavia aihealueita ovat mm. ihmisen kehityksen vaiheet, tunteet, oppimiskäsitykset, tiedonkäsittelyn taidot, muisti, aivojen rakenteet, yleisimmät mielenterveyden häiriöt ja sosiaalinen toiminta.

Työtavat: Monipuoliset ja toiminnalliset työtavat, joissa hyödynnetään myös digimateriaalia ja ChromeBookia. Vierailuja ja vierailijoita mahdollisuuksien mukaan.

Tee Wilman kurssitarjottimelle yksi valinta ja kaksi varavalintaa.

Valinnaisaine ei toteudu, jos sitä ei valita riittävästi.

Ryhmien muodostamisen jälkeen valintoja ei vaihdeta. Valitse kurssi siis kiinnostuksesi perusteella, älä kaverien valinnan mukaan.

Mikään valinnaisaine ei ole edellytys jatko-opinnoille.

4. Palkki YHDEN VUOSIVIIKKOTUNNIN VALINNAISAINEET 9. LUOKALLE

|  |
| --- |
| Verstas järjestykseen |
| englannin syventävä kurssi |
| FYKE-labrakurssi |
| kokkaa ja kehity |
| lentopallo |
| luontokurssi |
| maalauskurssi |
| mailapelit |
| musiikkikulttuuri |
| ohjelmointi |
| oma talous |
| psykologia |
| sotahistoria |
| vaateompelu |
| vahvistuva minä |